Source: http://mikkeli.cloudnc.fi/fi-FI/Toimielimet/Kaupunkiympaumlristoumllautakunta/Kokous_2252018/Aluejohtokuntien_ja_nuorisovaltuuston_al(10180)
Timestamp: 2019-12-13 06:32:41+00:00
Document Index: 14224212

Matched Legal Cases: ['§ 67', '§ 65', '§ 66', '§ 68', '§ 69', '§ 70', '§ 71', '§ 72']

Aluejohtokuntien ja nuorisovaltuuston aloitteet joukkoliikenteen aikataulujen muutoksista | Mikkeli
Aluejohtokuntien ja nuorisovaltuuston aloitteet joukkoliikenteen aikataulujen muutoksista
Kaupunkiympäristölautakunta, kokous 22.5.2018
§ 67 Aluejohtokuntien ja nuorisovaltuuston aloitteet joukkoliikenteen aikataulujen muutoksista
MliDno-2018-1103
Aikataulumuutoksia on tehty aluejohtokuntien aloitteiden sekä nuorisovaltuuston aloitteen johdosta seuraavasti:
Mikkeli – Anttola – Mikkeli waltti-joukkoliikennevuorot:
Välin joukkoliikennevuoroja on suunniteltu uudistettavan siten, että sunnuntaipäivälle sekä perjantai-illalle lisätään uudet vuoroparit. Mikkeli – Anttola-välin iltavuoroja yhdistetään Ma-To-iltavuorot yhteen iltavuoroon ja lisätään pe-iltaan myöhäisempi iltavuoro. Ma-To-vuoro Mikkeli 18:35 –Anttola 19:00 – Mikkeli 19:35 sekä M-P-vuoro Mikkeli 17:20 – Anttola 17:50 – Mikkeli 18:20 yhdistetään yhdeksi M-P-vuoroksi Mikkeli 17:30 – Anttola 18:10 – Mikkeli 18:40. Perjantai iltaan lisätään uusi vuoro P-vuoro Mikkeli 21:20 – Anttola 21:50 – Mikkeli 22:30. Sunnuntaille lisätään uusi vuoro Anttola 11:20 – Mikkeli 11:50 / 14:15 – Anttola 14:50.
Tällöin asioinnit kaupungissa onnistuvat joka päivä ja asiointiaikaa on mahdollista pidentää. Bussivuorot palvelevat viikonloppuisin paremmin myös alueen matkailua.
Vuoromuutokset ovat mukana esitetyn mukaisesti hankintasuunnitelmassa ”Mikkelin kaupungin tarjouskilpailu asiointi-, työmatka- ja koululaisvuorojen joukkoliikennepalvelusta”, lisäksi hankintasuunnitelma sisältää Anttolan alueen kouluvuorojen muuttamisen joukkoliikennevuoroiksi ja niiden tarkemman suunnitelman yhteydessä saataisiin vielä lisävuoroja. Vuoromuutoksista on neuvoteltu jo alustavasti nykyisen liikennöitsijän kanssa ja vuoromuutokset olisi mahdollista toteuttaa jo kesäksi 1.6. alkaen alueen matkailuyrittäjien toivomuksesta.
Mikkeli – Otava – Mikkeli waltti-joukkoliikennevuorot:
Paikallisliikenteen linjalle 10 Otava on lisätty esitettyjen asukastoiveiden mukaisesti iltavuorot klo 21 jälkeen arkisin ja viikonloppuisin. Paikallisliikenteen vuoromuutokset astuivat voimaan 1.5.2018 alkaen kesäliikenteessä ja jatkuvat edelleen seuraavalla talvikaudella. Aikataulua on sovitettu ja suunniteltu liikennöitsijän autokiertoon perustuen ja muutoksesta on tiedotettu. Iltavuoroista haetaan nyt käyttökokemuksia ja muutoksia on mahdollista tehdä paikallisliikenteen talvikaudelle 1.10. alkaen.
Mikkeli – Haukivuori – Mikkeli waltti- joukkoliikennevuorot:
Haukivuoren aluejohtokunta on esittänyt lisää bussivuoroja, jotka parantaisivat asiointia sekä junayhteyksiä. Joukkoliikennevuorojen järjestelyistä vastaa Pohjois-Savon Ely-keskus, mutta alueen toivomia lisävuoroja Ely-keskus ei ottanut hankintaansa, joten vuorojen hankintavastuu jää kaupungille. Hankintasuunnitelma ”Mikkelin kaupungin tarjouskilpailu asiointi-, työmatka- ja koululaisvuorojen joukkoliikennepalvelusta” sisältää aluejohtokunnan kanssa suunnitellut uudet bussivuorot MKP-vuoro Haukivuori 6:00 – Mikkeli 6:45 sekä P-iltavuoro Mikkeli 22:00 – Haukivuori 22:40.
Mikkeli – Ristiina – Pellos – Mikkeli waltti-joukkoliikennevuorot:
Ristiinan aluejohtokunta on esittänyt lisävuoroja Ristiina – Mikkeli- välille siten, että vuorot kulkisivat Linnaniemen ja Juurilahden kautta. Mikkeli – Ristiina/Pellos - Mikkeli-välin bussivuorot eivät liikennöi Linnaniemen ja Juurilahden alueella alueen katurakenteen ja aikataulullisista syistä. Alueen asukkaiden on mahdollista käyttää alueen kutsujoukkoliikenteitä kirkonkylällä asiointiin sekä liityntäliikenteenä Mikkeli – Ristiina/Pellos – Mikkeli bussivuoroihin. Koulujen loma-aikoina liikennöivää asiointiautoa on mahdollista käyttää palveluliikennetyyppisesti välillä Mikkeli – Ristiina aina Linnaniemen ja Juurilahden alueelta saakka. Mikkeli – Ristiina/Pellos- bussivuoroja ei esitetä lisättävän tässä vaiheessa.
Aikataulumuutokset vastaavat alueiden tarpeita ja toiveita. Mikkelin kaupungin lähitaajamat ovat samalla joukkoliikenteen palvelutasolla ja muutoksista johtuen hankintakustannukset eivät kasva kohtuuttomasti. Muutokset ovat aina mahdollisia, mutta vaatii kuljetusten seurantaa.
Aikataululiitte
Kaupunkiympäristölautakunta päättää, että edellä esitetyt aikataulumuutokset toteutetaan ja huomioidaan tulevassa hankinnassa.
Tämä päätös annetaan vastauksena tiedoksi aluejohtokunnille ja nuorisovaltuustolle heidän tekemiinsä aloitteisiin.
Merkitään, että nuorisovaltuuston edustaja Lars Vicari saapui kokoukseen tämän pykälän käsittelyn aikana.
Mikkelin nuorisovaltuusto/pj Katariina Juhakoski, nuorisosihteeri Mervi Hotokka, Ristiinan aluejohtokunta/pj Ari Hämäläinen, Haukivuoren aluejohtokunta/pj Leo Laukkanen, Anttolan aluejohtokunta/pj Maija-Liisa Paananen, Suomenniemen aluejohtokunta/pj Antti Pakarinen, osallisuuskorrdinaattori
Liite Kyltk Aikataulut.pdf (pdf, 212 kt)
§ 65 Kuntalaisaloitteet 2017, Asumisen ja toimintaympäristön palvelualue
§ 66 Revonkadun rakentamisurakka
§ 68 Mikkelin kaupungin asiointi-, työmatka- ja koululaisvuorojen joukkoliikennepalvelun hankinta 2018-2021
§ 69 Annilan Kirkonvarkauden alueen korttelin 1 osan rakennusoikeuden luovuttaminen/Rakennusliike Ola Oy
§ 70 Oikaisuvaatimus koskien Kerrostalotontin 491-6-4-2 myyminen Asunto Oy Mikkelin Sammonkatu 26:lle
§ 71 Kaupunkiympäristölautakunnan lausunto asiassa Mikkelin kaupungin kaupunkirakenneselvitys (lisäpykälä)
§ 72 Luopuminen Moision sairaalan C-talon käytöstä ja tasearvon alaskirjaaminen (lisäpykälä)